b'\n_START_ARTICLE_\nBookerprisen\n_START_PARAGRAPH_\nBookerprisen (eng. Booker Prize for Fiction) uddeles hvert \xc3\xa5r for den bedste roman skrevet af en borger i Commonwealth eller Irland. Den indstiftedes af grossererfirmaet Booker plc i 1968. For at sikre prisens kvalitet v\xc3\xa6lges dommerne blandt kritikere, forfattere og akademikere. Siden 2002 har den v\xc3\xa6ret kendt som Man Bookerprisen (eng. Man Booker Prize) for at afspejle investeringsfirmaet Man Group plc\'s sponsorst\xc3\xb8tte._NEWLINE_I de f\xc3\xb8rste 35 \xc3\xa5r var der fem \xc3\xa5r, hvor mindre end seks b\xc3\xb8ger var nomineret, og to gange (i 1980 og 1981) var der syv nominerede._NEWLINE_Listen over b\xc3\xb8ger der udgjorde "bruttolisten" blev f\xc3\xb8rst frigivet i 2001. I 2003 var der 23 b\xc3\xb8ger p\xc3\xa5 bruttolisten, i 2002 var der 20, og i 2001 var der 24. Forlag kan indstille b\xc3\xb8ger til nominering, og dommerne kan opfordre forlag til at indstille b\xc3\xb8ger. I 2002 blev 110 b\xc3\xb8ger indstillet, og yderligere 10 blev indstillet efter opfordring.\n_START_SECTION_\nInternational pris\n_START_PARAGRAPH_\nEn separat international pris introduceres i 2005. Se Man Booker International Prize.'